Nordre Lindeberg gård

Nordre Lindeberg gård, også kjent som 4H-gården (en betegnelse som ikke lenger stemmer), ligger på Lindeberg i bydel Alna i Oslo. Gården eies av Oslo kommune, drives av Bymiljøetaten og har status som besøksgård. Gården har opprinnelse fra middelalderen. Den var kirkegods driftet under Nonneseter kloster inntil reformasjonen hvor driften ble tatt over av kronen og senere solgt. Fra 1749 var gården eid av bønder. Deler av hovedhuset er trolig fra 1700-tallet. Det var da et enetasjes bygg med svalgang. En ny etasje ble senere bygget på, før bygget midt på 1800-tallet ble utvidet. Den nye låven ble bygget i 1997. Drabantbyenes utbygging på 1960- og 1970-tallet tok over deler av gårdens arealer. I 1979 ble gården drevet av ungdomsorganisasjonen, 4H-klubben og Oslo kommune. Den ble med det Norges første 4H-gård. Fra 1988 tok Bydel Furuset over deler av driften på vegne av Oslo kommune. Bydelens logo var et stilisert bilde av tårnet på Nordre Lindeberg gård. Referanser Eksterne lenker Groruddalen Historielag, 2009 Oppdag Groruddalen Arkivert 4. januar 2015 hos Wayback Machine. Bymiljøetaten om Nordre Lindeberg gård